**Projektas**



**KĖDAINIŲ RAJONO SAVIVALDYBĖS TARYBA**

**SPRENDIMAS**

**DĖL KĖDAINIŲ RAJONO STRATEGINIO PLĖTROS PLANO IKI 2030 METŲ PATVIRTINIMO**

2019 m. spalio 15 d. Nr. SP-224

Kėdainiai

Vadovaudamasi Lietuvos Respublikos vietos savivaldos įstatymo 6 straipsnio 22 punktu, 16 straipsnio 2 dalies 40 punktu, 18 straipsnio 1 dalimi ir Kėdainių rajono savivaldybės tarybos 2015 m. liepos 3 d. sprendimu Nr. TS-168 „Dėl Strateginio planavimo Kėdainių rajono savivaldybėje organizavimo tvarkos aprašo patvirtinimo“, Kėdainių rajono savivaldybės taryba n u s p r e n d ž i a:

1. Patvirtinti Kėdainių rajono strateginį plėtros planą iki 2030 metų (pridedama).
2. Pripažinti netekusiu galios Kėdainių rajono savivaldybės tarybos 2012 m. vasario 2 d. sprendimą Nr. TS-3 „Dėl Kėdainių rajono strateginio plėtros plano iki 2020 metų patvirtinimo“ su visais pakeitimais ir papildymais.

Šis sprendimas įsigalioja nuo 2020 m. sausio 1 d.

Savivaldybės meras

Kristina Kemešienė Arūnas Kacevičius Marius Stasiukonis Rūta Švedienė

2019-10- 2019-10- 2018-10- 2018-10-

Forma patvirtinta Kėdainių rajono

Savivaldybės mero 2014 m. sausio 20 d.

potvarkiu Nr. MP1-2

Kėdainių rajono savivaldybės tarybai

**AIŠKINAMASIS RAŠTAS**

**DĖL KĖDAINIŲ RAJONO STRATEGINIO PLĖTROS PLANO IKI 2030 METŲ PATVIRTINIMO**

2019-10-08

Kėdainiai

**Parengto sprendimo projekto tikslai:**

Sprendimo projekto tikslas – patvirtinti Kėdainių rajono strateginį plėtros planą iki 2030 metų. Šis planas – tai ilgalaikis (ilgesnės kaip 3 metų trukmės) strateginio planavimo dokumentas, skirtas aplinkos, socialinei ir ekonominei raidai savivaldybės teritorijoje numatyti.

**Sprendimo projekto esmė, rengimo priežastys ir motyvai:**

Siūloma patvirtinti Kėdainių rajono strateginį plėtros planą iki 2030 metų (toliau – SPP iki 2030 m.). Tai kompleksinis teisinis strateginio planavimo dokumentas, kuriuo nustatoma bendroji Kėdainių rajono savivaldybės plėtros strategija: plėtros prioritetai, tikslai, uždaviniai ir priemonės strategijai įgyvendinti bei įgyvendinimo etapai. Šis dokumentas sudaro galimybes nustatyti dabartinę rajono vietą ir reikšmę šalies ekonominiame bei socialiniame gyvenime, įvertinti nuolat kintančias plėtros tendencijas, išanalizuoti jų reikšmę savivaldybės vykdomai politikai.

Baigiantis esamo Kėdainių rajono strateginio plėtros plano įgyvendinimo laikotarpiui bei pasikeitus Kėdainių rajono savivaldybės ir visos Lietuvos vidaus ir išorės aplinkos situacijai, kilo poreikis parengti naują Kėdainių rajono savivaldybės strateginį plėtros planą. Atsižvelgus į dabartines rajono vystymosi tendencijas, valstybinio lygmens ilgalaikio strateginio planavimo dokumentus bei ES struktūrinės paramos skirstymo laikotarpius, kai kurios Kėdainių rajono strateginiame plėtros plane iki 2020 metų numatytos priemonės tapo nebe tokios aktualios, be to, atsirado naujų poreikių ir galimybių. Atsižvelgiant į tai ir buvo inicijuotas Kėdainių rajono SPP iki 2030 m. parengimas.

Kėdainių rajono SPP iki 2030 m. apima vidaus ir išorės aplinkos analizę, Kėdainių rajono plėtros iki 2030 metų viziją, prioritetus, kiekvieno prioriteto tikslus, uždavinius bei apibendrintas priemones. Iš viso šiame dokumente numatyti 4 prioritetai, 14 tikslų, 36 uždaviniai ir 266 apibendrintos priemonės, kurios suplanuotos kryptingai Kėdainių rajono plėtrai. Kėdainių rajono SPP iki 2030 m. taip pat numatyta jo įgyvendinimo stebėsenos, tikslinimo ir atsiskaitymo už rezultatus tvarka.

Kėdainių rajono SPP iki 2030 m. bus pagrindinis ir svarbiausias rajono plėtros planavimo dokumentas, būtinas nuosekliam bei tolygiam rajono vystymuisi.

**Lėšų poreikis (jeigu sprendimui įgyvendinti reikalingos lėšos):**

Atsižvelgiant į 2014 m. gruodžio 15 d. LR Vyriausybės nutarimu Nr. 1435 patvirtintas Strateginio planavimo savivaldybėse rekomendacijas (aktualia redakcija), savivaldybės strateginiame plėtros plane nerekomenduojama numatyti konkrečių priemonių tikslams ir uždaviniams įgyvendinti, nes tikslų ir uždavinių įgyvendinimo konkrečias priemones tikslingiau numatyti savivaldybės strateginiame veiklos plane – susieti jas su savivaldybės finansinėmis galimybėmis ir užtikrinti, kad jos būtų įgyvendinamos. Dėl šios priežasties SPP iki 2030 m. nėra suplanuotas lėšų poreikis tikslų, uždavinių ir apibendrintų priemonių įgyvendinimui, tik numatyti galimi finansavimo šaltiniai. Kėdainių rajono SPP iki 2030 m. įgyvendinti bus investuojamos savivaldybės biudžeto, valstybės biudžeto, Europos Sąjungos struktūrinių fondų ir kitos lėšos, kurios apima privačias lėšas, kitų finansavimo mechanizmų lėšas ir t. t.

**Laukiami rezultatai:**

Pritarus siūlomam sprendimo projektui, atsiras galimybė ir atspirties taškas tolesniam nuosekliam bei tolygiam rajono vystymuisi. Kėdainių rajono SPP iki 2030 m. numatyti tikslai ir uždaviniai bus detalizuojami bei konkretinami trumpesnės trukmės strateginio planavimo dokumentuose ir tai leis efektyviai planuoti rajono plėtrą, sudarys sąlygas tinkamai formuoti, vykdyti bei kontroliuoti ilgalaikius ir trumpalaikius rajono plėtros procesus.

**Kiti reikalingi paaiškinimai**

**-**

**Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  |  |
| *Finansams* |  |  |
| *Socialinei aplinkai* |  |  |
| *Viešajam administravimui* |  |  |
| *Teisinei sistemai* |  |  |
| *Kriminogeninei situacijai* |  |  |
| *Aplinkai* |  |  |
| *Administracinei naštai* |  |  |
| *Regiono plėtrai* |  |  |
| *Kitoms sritims, asmenims ar jų grupėms* |  |  |

***\**** *Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.*

Strateginio planavimo ir investicijų skyriaus vedėja Kristina Kemešienė